Участва в Руско-турската война от 1877-1878 г. Повишен е във военно звание щабротмистър и е назначен за командир на 2-ри ескадрон от Лейбгвардейския казашки полк. Ескадрона е в личната охрана на главнокомандващия Николай Николаевич. Показва забележителна храброст в множество боеве, сблъсъци и рекогносцировки. Проявява се в състава на сборния отряд с командир полковник Алексей Жеребков при първото превземане на Ловеч на 5 юли 1877 г. Неговият ескадрон е отличен със знака „За Ловеч 5 юли 1877 г.“,а той е награден със златно оръжие „За храброст“ и повишен във военно звание ротмистър (1877).